แบงก์โน้ตส์
เจ้เหนื่อย
6 ต.ค. 2554

เจ้เหนื่อย
“เจ้ตุ้ย” รวิฐา พงศ์นุชิต หัวหน้าสำนักงาน รมว.คลัง ถึงแม้ว่าเก็บตัวเงียบ แต่งานเจ้หนักล้นมือ




 
เรื่องสำคัญต้องคอยกันคอยสกัดทุกเรื่องที่เป็นภัยให้ ธีระชัย ภูวนาถนรานุบาล รมว.คลัง ต้องระคายเคือง
ที่ผ่านมามีเรื่องสำนักงานจะตั้งกาสิโนในเมืองไทย เจ้สั่งทั้ง รมว.คลัง และประธานสำนักงานสลาก โทร.ไปเฉ่ง วันชัย สุระกุล ผู้อำนวยการสำนักงานสลากจนแทบล้มหมอนนอนเสื่อ 
เจ้ตุ๋ยบอกเบื่อจริงๆ เรื่องไม่เป็นเรื่อง ลำพังเรื่องบ้านหลังแรก และรถคันแรก ที่อลเวงยิ่งทำยิ่งเละ ก็ทำเจ้วุ่นแก้ไม่ตกเสียที
ไหนยังมีเรื่องน้ำท่วม ที่คลังหามาตรการช่วยเหลือ ก็ยังทำได้ไม่เป็นชิ้นเป็นอัน ที่ออกมาก็เป็นน้ำจิ้มผักชี ยังไม่ได้แก้ไขบรรเทาความเดือดร้อนจริง
มาล่าสุดยังเกิดเรื่องฝ่ายค้านจะยื่นเรื่องถอดถอน รมว.คลัง ฐานแทรกแซงการทำงานของ บริษัท อสมท ในการแต่งตั้งผู้บริหารอีก
อย่างนี้ไม่ทำให้เจ้เหนื่อยได้อย่างไร เพราะงานนี้มีหลักฐานหนังสือ รมว.คลัง มัดแน่นจนควักตำราช่วยนายไม่ถูกเยยยย